Gode råd til ferie med kæledyr - sn.dk - Forsiden - Storkøbenhavn - Taastrup
Personalet i Maxi Zoo Taastrup er den 15. og 16. juni klar til at give gode råd til, hvordan man forbereder sig til at have kæledyr med på ferien. Foto: Maxi Zoo
Foto: kosziv/Getty Images/iStockphoto
Artiklen: Gode råd til ferie med kæledyr
Taastrup - 13. juni 2018 kl. 19:42
Ferietiden står for døren, og for mange familier betyder det, at kufferten skal pakkes, og nye eventyr skal udforskes. Skal kæledyret med på ferie, kræver det dog den helt rigtige forberedelse, så det for alle parter bliver sjovt at være af sted. Fredag den 15. juni og lørdag den 16. juni kan interesserede komme forbi Maxi Zoo Taastrup, hvor personale vil stå klar med gratis rådgivning til, hvordan man bedst forbereder sig til at have kæledyret med på ferie. Her vil de guide til den rette rejseforberedelse og dele ud af vigtige råd om rejseapoteket, feriediæt og sikkerhedsforanstaltninger, ligesom der disse dage vil være gode rabatter på rejseudstyr, så der er styr på alt inden afrejse.
De rette rammer for ferien er ekstra vigtige, når man rejser med et kæledyr, da den kærkomne sommerferie godt kan være en mundfuld for de firbenede. Sol og varme kan til tider være en udfordring for de pelsede venner, da det kan medføre dehydrering. Samtidig kan også transporten til og fra rejsemålet være en belastning, som kan være til gene for dyrenes trivsel. Maxi Zoos personale står på rådgivningsdagene derfor også klar til at komme med gode råd og vejledning til, hvordan du kan mindske stressende situationer på rejsen for dit kæledyr.